Морис Метерлинк
Зимни желания

Превод от френски: Гео Милев, 1920

chitanka.info

Оплаквам устните страдални,

целувка, бледни, не познали,

желанията в скръб заспали

подир беритбите печални.

Все този дъжд пред небесата!

Все този сняг по бреговете!

А пред прага на бляновете

ми вълци, легнали в тревата,

в душа ми смръкнала съзират,

с очи през миналото впити,

кръвта на агнета, които

отдавна връх леда умират.

И само месецът облива

с лъчите свои меланхолни

желанията мои, болни

от глад, сред есента мъглива.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.